****

**V I L J A N D I L I N N**

**LINNAVOLIKOGU**

**MAJANDUS- JA KESKKONNAKOMISJONI**

**KOOSOLEKU PROTOKOLL**

Viljandi 11. aprill 2024 nr 1-11/24/28

Algus kell 17.00, lõpp kell 17.45

**Koosolekut juhatas** Risto Kaljurand

**Protokollis** Maria Kuldkepp

**Võtsid osa liikmed:** Risto Kaljurand, Hedli Kivilaan, Kristina Libe, Urmas Suik (Teams), Valli Veigel, Tiina Kütt (Teams), Marge Lainõunpuu (Teams)

**Võtsid osa asendusliikmed:** Tõnis Tiit (Teams), Aivar Kaljusaar (M. Keerutaja asendusliige)

**Puudus:** Andres Alver, Margus Keerutaja, Kaido Kivisild, Rein Kessler, Peep Tobreluts

**Koosolekul viibisid:** abilinnapea Kalvi Märtin, projektijuht Claid Ježov (Teams), linnahoolduse juht Koidu Illison

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Komisjon kinnitas päevakorra.

**PÄEVAKORD:**

1. Detailplaneeringu osaliselt kehtetuks tunnistamine (2024/264)

2. Valuoja puiestee, Kagu ja Carl Robert Jakobsoni tänavate ristmik

3. Linnahoolduse juht Koidu Illison talvisest linnahooldusest

**PÄEVAKORRAPUNKT NR 1**

**Detailplaneeringu osaliselt kehtetuks tunnistamine (2024/264)**

**KUULATI:**

K. Märtin - esitatud eelnõu eesmärgiks on kinnistu Posti tn 15b omaniku 06.02.2024 taotluse alusel tunnistada osaliselt kehtetuks Viljandi linna kvartali nr 149 osa-ala detailplaneering (Viljandi linna detailplaneeringute registri nr 1999-055) kinnistu Posti tn 15b ulatuses.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Detailplaneeringu osaliselt kehtetuks tunnistamine (2024/264)“.

**PÄEVAKORRAPUNKT NR 2**

**Valuoja puiestee, Kagu ja Carl Robert Jakobsoni tänavate ristmik**

**KUULATI:**

C. Ježov ja K. Märtin – on loodud kõigile liiklejatele ristmiku läbimiseks uus ja turvaline lahendus. Suure tõenäosusega lähiajal veel seda lahendust ei realiseerita ressursside puudumise tõttu, potentsiaalselt oleks ehituse kuluks 1,2 miljonit eurot.

Toimus arutelu ülekäiguraja vajalikkusest tunneli kohal. Abilinnapea andis ülevaate, et oli erinevaid seisukohti protsessi jooksul, kuid otsustati, et jäetakse ka ülekäigurada lisaks alt minevale tunnelile. Põhjusel, et osadele liiklejatele üles-alla käimine ei pruugi olla võimetekohane.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 3**

**Linnahoolduse juht Koidu Illison talvisest linnahooldusest**

**KUULATI:**

K. Illison – linna siseselt on teed jagatud mitmesse kategooriasse, nt kesklinn on 1. prioriteet jne. See aasta oli suhteliselt probleemitu ja kurtmisi oli väga vähe. Oleme alati valmis kiiresti reageerima infole, kui kuskil on mõni probleem teehooldusega, mis vajaks lahendust.

Kinnistu kõrval oleva kõnnitee hooldamise eest vastutab kinnistu omanik.

K. Libe lahkus kell 17.27

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Risto Kaljurand Maria Kuldkepp

koosoleku juhataja protokollija